CELEX: 22002D0096
Language: el
Date: 2001-09-06 00:00:00
Title: 2002/96/ΕΚ: Απόφαση αριθ. 5/2001 του Συμβουλίου Σύνδεσης ΕΕ-Σλοβενίας, της 6ης Σεπτεμβρίου 2001, σχετικά με τη βελτίωση των εμπορικών διακανονισμών για τα μεταποιημένα γεωργικά προϊόντα του πρωτοκόλλου αριθ. 3 της Ευρωπαϊκής Συμφωνίας

Avis juridique important

|

22002D0096

2002/96/ΕΚ: Απόφαση αριθ. 5/2001 του Συμβουλίου Σύνδεσης ΕΕ-Σλοβενίας, της 6ης Σεπτεμβρίου 2001, σχετικά με τη βελτίωση των εμπορικών διακανονισμών για τα μεταποιημένα γεωργικά προϊόντα του πρωτοκόλλου αριθ. 3 της Ευρωπαϊκής Συμφωνίας  

Επίσημη Εφημερίδα αριθ. L 037 της 07/02/2002 σ. 0010 - 0012

Απόφαση αριθ. 5/2001 του Συμβουλίου Σύνδεσης ΕΕ-Σλοβενίαςτης 6ης Σεπτεμβρίου 2001σχετικά με τη βελτίωση των εμπορικών διακανονισμών για τα μεταποιημένα γεωργικά προϊόντα του πρωτοκόλλου αριθ. 3 της Ευρωπαϊκής Συμφωνίας(2002/96/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη την Ευρωπαϊκή Συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους που ενεργούν στα πλαίσια της Ευρωπαϊκής Ένωσης, αφενός, και της Δημοκρατίας της Σλοβενίας, αφετέρου(1), και ιδίως τα άρθρα 1 και 2 του πρωτοκόλλου αριθ. 3 για το εμπόριο μεταποιημένων εμπορικών προϊόντων μεταξύ της Σλοβενίας και της Κοινότητας,Εκτιμώντας τα ακόλουθα:(1) Το πρωτόκολλο αριθ. 3 θεσπίζει τους εμπορικούς διακανονισμούς για τα μεταποιημένα γεωργικά προϊόντα μεταξύ της Σλοβενίας και της Κοινότητας.(2) Βάσει του άρθρου 1 παράγραφος 2, του πρωτοκόλλου το Συμβούλιο Σύνδεσης αποφασίζει, ειδικότερα, για οποιαδήποτε τροποποίηση των δασμών που αναφέρονται στα παραρτήματα του πρωτοκόλλου αριθ. 3, καθώς και για την αύξηση ή την κατάργηση των δασμολογικών ποσοστώσεων.(3) Βάσει του άρθρου 2 δεύτερη περίπτωση, του πρωτοκόλλου το Συμβούλιο Σύνδεσης αποφασίζει επίσης ότι οι ισχύοντες δασμοί μπορούν να μειώνονται μετά από μειώσεις που προκύπτουν από αμοιβαίες παραχωρήσεις που αφορούν τα μεταποιημένα γεωργικά προϊόντα.(4) Είναι σκόπιμο να ανοιχθούν, για το 2001, οι ετήσιες ποσοστώσεις που προβλέπονται στα παραρτήματα I και ΙΙ της παρούσας απόφασης. Δεδομένου ότι οι εν λόγω ποσοστώσεις θα ανοιχθούν μόνο μετά την 1η Ιανουαρίου 2001, σε ημερομηνία που πρόκειται να καθοριστεί, θα πρέπει να μειωθούν κατά την ποσότητα που αντιστοιχεί στη διανυθείσα περίοδο,ΑΠΟΦΑΣIZEI:Άρθρο 1Τα παραρτήματα I και II του πρωτοκόλλου αριθ. 3 για το εμπόριο μεταποιημένων γεωργικών προϊόντων μεταξύ της Σλοβενίας και της Κοινότητας συμπληρώνονται με τα παραρτήματα I και II της παρούσας απόφασης.Άρθρο 2Οι ετήσιες ποσοστώσεις για το 2001 που προβλέπονται στα παραρτήματα I και ΙΙ της παρούσας απόφασης θα μειωθεί αναλογικά, λαμβάνοντας υπόψη τη διανυθείσα, σε πλήρεις μήνες, περίοδο.Άρθρο 3Η παρούσα απόφαση αρχίζει να ισχύει την πρώτη ημέρα του δευτέρου μήνα που έπεται της έκδοσής της.Βρυξέλλες, 6 Σεπτεμβρίου 2001.Για το Συμβούλιο ΣύνδεσηςΟ ΠρόεδροςL. Michel(1) ΕΕ L 51 της 26.2.1999, σ. 3.ΠΑΡΑΡΤΗΜΑ IΕτήσιες προτιμησιακές δασμολογικές ποσοστώσεις που επιβάλλονται σε εμπορεύματα καταγωγής Σλοβενίας κατά την εισαγωγή τους στην Κοινότητα>ΘΕΣΗ ΠΙΝΑΚΑ>ΠΑΡΑΡΤΗΜΑ IIΕτήσιες προτιμησιακές δασμολογικές ποσοστώσεις που επιβάλλονται σε εμπορεύματα καταγωγής Κοινότητας κατά την εισαγωγή τους στη Σλοβενία>ΘΕΣΗ ΠΙΝΑΚΑ>